CELEX: 62010CA0457
Language: sk
Date: 2012-12-06 00:00:00
Title: Vec C-457/10 P: Rozsudok Súdneho dvora (prvá komora) zo 6. decembra 2012 — AstraZeneca AB, AstraZeneca plc/Európska komisia, European Federation of Pharmaceutical Industries and Associations (EFPIA) (Odvolanie — Hospodárska súťaž — Zneužitie dominantného postavenia — Trh s liekmi proti vredom — Zneužitie konaní o dodatkových ochranných osvedčeniach pre liečivá a konaní o vydanie povolenia na uvedenie liekov na trh — Zavádzajúce vyhlásenia — Zrušenie povolení na uvedenie na trh — Prekážky uvádzania generických liekov na trh a súbežných dovozov)

26.1.2013   
            
            
               SK
            
            
               Úradný vestník Európskej únie
            
            
               C 26/2
            
         Rozsudok Súdneho dvora (prvá komora) zo 6. decembra 2012 — AstraZeneca AB, AstraZeneca plc/Európska komisia, European Federation of Pharmaceutical Industries and Associations (EFPIA)
   (Vec C-457/10 P) (1)
   
   (Odvolanie - Hospodárska súťaž - Zneužitie dominantného postavenia - Trh s liekmi proti vredom - Zneužitie konaní o dodatkových ochranných osvedčeniach pre liečivá a konaní o vydanie povolenia na uvedenie liekov na trh - Zavádzajúce vyhlásenia - Zrušenie povolení na uvedenie na trh - Prekážky uvádzania generických liekov na trh a súbežných dovozov)
   2013/C 26/02
   Jazyk konania: angličtina
   
      Účastníci konania
   
   
      Odvolateľky: AstraZeneca AB, AstraZeneca plc (v zastúpení: M. Brealey QC, M. Hoskins QC, D. Jowell, barrister a F. Murphy, solicitor)
   
      Ďalší účastníci konania: Európska komisia (v zastúpení: F. Castillo de la Torre, É. Gippini Fournier a J. Bourke, splnomocnení zástupcovia), European Federation of Pharmaceutical Industries and Associations (EFPIA) (v zastúpení: M. Van Kerckhove, advocaat)
   
      Predmet veci
   
   Odvolanie podané proti rozsudku Všeobecného súdu (šiesta rozšírená komora) z 1. júla 2010 — AstraZeneca/Komisia (T-321/05), ktorým Všeobecný súd čiastočne zrušil rozhodnutie Komisie z 15. júna 2005 o konaní podľa článku 82 Zmluvy ES a článku 54 Dohody EHS (vec COMP/A.37.507/F3 — AstraZeneca) ukladajúce odvolateľkám pokutu vo výške 60 miliónov eur za zneužitie patentového systému a postupov uvádzania farmaceutických výrobkov na trh s cieľom zabrániť uvedeniu konkurenčných generických liekov na trh alebo toto uvedenie oddialiť — Vymedzenie trhu — Výklad článku 19 nariadenia (EHS) č. 1786/92 o vytvorení dodatkového ochranného osvedčenia na liečivá
   
      Výrok rozsudku
   
   
               1.
            
            
               Hlavné odvolanie aj vzájomné odvolania sa zamietajú.
            
         
               2.
            
            
               AstraZeneca AB a AstraZeneca plc sú povinné nahradiť trovy konania spojené s hlavným odvolaním.
            
         
               3.
            
            
               European Federation of Pharmaceutical Industries and Associations (EFPIA) je povinná nahradiť trovy konania spojené s jej vzájomným odvolaním a znáša svoje vlastné trovy konania spojené s hlavným odvolaním.
            
         
               4.
            
            
               Európska komisia znáša svoje vlastné trovy konania spojené s jej vzájomným odvolaním.
            
         
      (1)  Ú. v. EÚ C 301, 6.11.2010.